ELŐTERJESZTÉS

Velem községi Önkormányzat Képviselő-testülete

2016. június 29-i rendkívüli nyilvános ülése

2. napirendi pontjához

Tisztelt Képviselő-testület!

Kőszegszerdahely Község Önkormányzata megküldte Kőszegszerdahely Község Képviselő-testületének 11/2016. (II.12.) számú településfejlesztési döntése értelmében Kőszegszerdahely község hatályos helyi építési szabályzatát és annak mellékleteként a szabályozási tervének módosítását véleményezésre. A tervezési terület határa: Kossuth Lajos utca 49 hrsz.- Szerdahelyi patak 71 hrsz.- Általános Iskola 53 hrsz. A módosítást az tette szükségessé, hogy az előírt zártsorú beépítési mód helyett a kialakult beépítési mód kerül meghatározásra és megtartásra. A módosítást a kialakult történeti jellegű beépítések nyílásainak megtartása, átépítés, bővítés esetén a kialakítása indokolja. Tervezési cél: A legfontosabb cél, hogy a község belterületének déli felén, Kossuth utcában fekvő lakóingatlanokat érintő beépítési mód szabályozás felülvizsgálatra kerüljön az 54-70/2 hrsz-ú lakóingatlanok vonatkozásában. A változtatás célja, hogy a jelenleg előírt zártsorú beépítési mód nem ad lehetőséget a meglévő oldalhatáros jellegű épületek és legfőképp nyílások megtartására, átépítés, bővítés esetén újak létesítésére. Viszont a korábban alkalmazott zártsorú jelleg megfelelő az építési hely szempontjából, ellenben a meglévő és megtartandó telekhatáron elhelyezkedő nyílások kialakítása miatt kedvezőtlen. Várható hatások: a cél, hogy a Kossuth utca beépítése megtartásra és fejlesztésre kerülhessen. Az oldalhatáros – kialakult beépítési mód alkalmazásával az esetleges építési tevékenységek során jelentkező konfliktusok jobban kezelhetők lesznek. A szabadon álló, zártsorú jellegű beépítések is megtarthatóak maradnak, viszont a népi építészet során létrejött zártsorú jellegű házak oldalhatáron lévő nyílásai is megtarthatóvá válnak.

Kérem a Tisztelt Képviselő-testületet a határozati javaslat elfogadására.

Velem, 2016. június 21.

Szél Józsefné s.k.

polgármester



**Határozati javaslat:**

Velem községi Önkormányzat Képviselő-testülete Kőszegszerdahely község Önkormányzata településrendezési tervének egyszerűsített eljárás keretein belüli módosításával kapcsolatban észrevételt nem tesz.

Felelős: Szél Józsefné polgármester

Határidő: azonnal